คัด 10 หุ้น SET100 ราคาลงลึก ชูอัพไซด์สูงสุด100% รับภาวะตลาดฯรูดหนัก!
คัด 10 หุ้น SET100 ราคาลงลึก ชูอัพไซด์สูงสุด100% รับภาวะตลาดฯรูดหนัก!
คัด 10 หุ้น SET100 ราคาลงลึก ชูอัพไซด์สูงสุด100% รับภาวะตลาดฯรูดหนัก!
12 มี.ค. 2563

ผู้สื่อข่าวรายงานว่า ดัชนีตลาดหลักทรัพย์ ณ เวลา 11.46 น. อยู่ที่ระดับ 1,146.52จุด ลบ 103.37 จุด หรือ 8.27% สูงสุดที่ 1,187.39 จุด ต่ำสุดที่ 1,131.70 จุด ด้วยมูลค่าซื้อขาย 47,704.54 ล้านบาท
โดยเป็นไปในทิศทางเดียวกับตลาดหุ้นต่างประเทศ กังวลการแพร่ระบาดเชื้อไวรัสโควิด-19 รุนแรง หลังจากองค์การอนามัยโลก (WTO) แถลงการณ์ระบุว่าไวรัสโควิด-19 เข้าสู่ภาวะแพร่ระบาดไปทั่วโลกหลังลุกลามไปยังหลายประเทศทุกภูมิภาค ขณะที่ประธานาธิบดีโดนัลด์ ทรัมป์ ของสหรัฐ ประกาศระงับการรับผู้เดินทางจากประเทศยุโรปทั้งหมดยกเว้นอังกฤษ
ดังนั้นทีมข่าว “ข่าวหุ้นธุรกิจออนไลน์” จึงทำการรวบรวมกลยุทธ์ลงทุนเพื่อให้เข้ากับภาวะตลาดดังกล่าวมานำเสนอโดยอาศัยบทวิเคราะห์บล.ซีจีเอส-ซีไอเอ็มบี ซึ่งแนะนำลงทุนหุ้น SET100 ที่มีราคาปรับลดลงมามากและน่าจะมีโอกาสฟื้นตัวกลับได้ดี(bottom fishing) ประกอบไปด้วย
บล.ซีจีเอส-ซีไอเอ็มบี ระบุในบทวิเคราะห์วันนี้(12 มี.ค.63) แม้ว่าจะยังไม่สามารถบอกได้ว่าจุดต่ำสุดของตลาดหุ้นไทยจะอยู่ตรงไหน หรือว่าที่ระดับ 1238.00 จุด (คิดเป็นการปรับลดลง 341 จุดหรือ -21.6% นับจากต้นปี) ที่ปรับตัวลดลงไปต่ำสุดในรอบ 4 ปี 2 เดือน เมื่อวานนี้ จะเป็นจุดต่ำสุดแล้วหรือยัง แต่สิ่งที่สามารถที่จะเตรียมตัวได้ในช่วงเวลานี้ก็คือ
หากสถานการณ์การแพร่ระบาดของ Covid-19 ในประเทศไทยและทั่วโลกเริ่มคลี่คลายไปในทางที่ดี (เหมือนเช่นในประเทศจีนที่วันนี้เหลือผู้ติดเชื้อรายใหม่แค่ 15 รายและเสียชีวิตเพิ่มแค่ 11 ราย ลดลงมากเมื่อเทียบกับช่วงที่มีการติดเชื้อสูงสุดอยู่ที่วันละ3,886 ราย เมื่อวันที่ 5 ก.พ. และเทียบกับวันที่มีคนเสียชีวิตมากสุด 197 ราย ณ วันที่ 13 ก.พ. ซึ่งอาจพูดได้ว่าการระบาดในประเทศจีนอยู่ในความควบคุมแล้ว)ก็เชื่อว่าราคาหุ้นของบริษัทที่ปรับตัวลดลงมาแรงจากปัจจัยดังกล่าวจะกลับมาฟื้นตัวได้ดี
ดังนั้นจึงทำการศึกษาดูราคาหุ้นใน SET100 (คาดว่ามาตรการพยุงเศรษฐกิจที่รัฐบาลออกมาให้ซื้อกองทุน SSF เพิ่มได้ 200,000 บาท ในไตรมาส 2/20 จะมีเม็ดเงินเข้ากองทุนประมาณ 1-2 หมื่นล้านบาท ซึ่งน่าจะเข้ามาซื้อหุ้นใน SET100 เป็นหลัก) ที่มีราคาปรับลดลงมามากและน่าจะมีโอกาสฟื้นตัวกลับได้ดี(bottom fishing) ประกอบไปด้วย
TOP โดยทาง CGS-CIMB ให้ราคาเป้าหมาย 45 บาท (upside 22%),
PLANB โดยทาง CGS-CIMB ให้ราคาเป้าหมาย 8.30 บาท (upside 100%)
PTTGC โดยทาง CGS-CIMB ให้ราคาเป้าหมาย 40.50 บาท (upside 36%)
PTTEP โดยทาง CGSCIMB ให้ราคาเป้าหมาย 96.80 บาท (upside 34%)
SPRC โดยทาง CGS-CIMB ให้ราคาเป้าหมาย 6.60 บาท (upside 6%)
DTAC โดยทางCGS-CIMB ให้ราคาเป้าหมาย 40.20 บาท (upside 17%)
SCB โดยทาง CGS-CIMB ให้ราคาเป้าหมาย 119 บาท (upside 61%)
AMATAโดยทาง CGS-CIMB ให้ราคาเป้าหมาย 22.00 บาท (upside 69%)
TMB โดยทาง CGS-CIMB ให้ราคาเป้าหมาย 1.81 บาท (upside 77%)
WHA โดยทาง CGS-CIMB ให้ราคาเป้าหมาย 3.82 บาท (upside 43%)
CGS-CIMB Theme Play :Oversold Play :
SCCC (RSI 9.82) KTB (RSI 14.15) PTTEP (RSI 15.82) RSP (RSI 15.86) SAT (RSI 16.28) KKP (RSI 17.81) PTTGC(RSI 19.27) BANPU (RSI 19.72) SCB (RSI 20.09) PTT (RSI 20.11) EGCO (RSI 20.35) BAY (RSI 20.42) BEM (RSI 21.04) BCP (RSI 22.71) TRUE (RSI 23.60) KBANK (RSI 24.91) BBL (RSI 25.45) RATCH (RSI 25.65) TMB (RSI 25.87)